b'\n_START_ARTICLE_\nJohn Smith (tutkimusmatkailija)\n_START_PARAGRAPH_\nJohn Smith (1580\xe2\x80\x931631) oli englantilainen amiraali, tutkimusmatkailija ja kirjailija. H\xc3\xa4net aateloitiin ja ly\xc3\xb6tiin ritariksi. Smith teki mahdolliseksi Uuden-Englannin asuttamisen. H\xc3\xa4n oli vuosina 1608\xe2\x80\x931609 Virginian siirtokunnan johtaja._NEWLINE_Smith oli ensimm\xc3\xa4inen englantilainen tutkimusmatkailija, joka kartoitti Uutta-Englantia. H\xc3\xa4n innosti siirtolaisuuteen niit\xc3\xa4kin, jotka olivat vailla omaisuutta:_NEWLINE__NEWLINE_\xc2\xbbT\xc3\xa4\xc3\xa4ll\xc3\xa4 jokainen mies kykenee olemaan Herra ja omistaja oman vaivann\xc3\xa4k\xc3\xb6ns\xc3\xa4 ja maansa. Mik\xc3\xa4li h\xc3\xa4nell\xc3\xa4 ei ole muuta omaisuutta kuin k\xc3\xa4tens\xc3\xa4 h\xc3\xa4n voi nopeasti rikastua teollisuustoiminnan ansiosta.\xc2\xbb _NEWLINE_ Mutta my\xc3\xb6s: _NEWLINE__NEWLINE_\xc2\xbbJoka ei suostu tekem\xc3\xa4\xc3\xa4n ty\xc3\xb6t\xc3\xa4 h\xc3\xa4nen ei pid\xc3\xa4 my\xc3\xb6sk\xc3\xa4\xc3\xa4n sy\xc3\xb6d\xc3\xa4.\xc2\xbb _NEWLINE_Huolimatta p\xc3\xa4\xc3\xa4tt\xc3\xa4v\xc3\xa4isyydest\xc3\xa4\xc3\xa4n ja voimakkaasta luonteestaan Smith koki vastoink\xc3\xa4ymisi\xc3\xa4 vihamielisten intiaanien ja yhteisty\xc3\xb6kyvytt\xc3\xb6mien uudisasukkaiden puolelta. H\xc3\xa4n m\xc3\xa4\xc3\xa4r\xc3\xa4si lopettamaan kullan etsimisen ja keskittym\xc3\xa4\xc3\xa4n elinolojen parantamiseen. Ja pian alettiin levitt\xc3\xa4\xc3\xa4 huhua, ett\xc3\xa4 h\xc3\xa4n aikoo avioitua intiaaniprinsessa Pocahontasin kanssa ja nimitt\xc3\xa4\xc3\xa4 itsens\xc3\xa4 Virginian keisariksi. T\xc3\xa4m\xc3\xa4n vuoksi h\xc3\xa4net kutsuttiin takaisin Lontooseen._NEWLINE_Smith l\xc3\xa4hti merille 16-vuotiaana ja palveli kauppa- ja sota-aluksilla edeten kapteeniksi. H\xc3\xa4net aateloitiin ansioistaan taisteluissa turkkilaisia vastaan. Vuonna 1602 h\xc3\xa4n haavoittui ja h\xc3\xa4net myytiin orjaksi, mutta h\xc3\xa4n p\xc3\xa4\xc3\xa4si pakenemaan. T\xc3\xa4ss\xc3\xa4 vaiheessa h\xc3\xa4nen el\xc3\xa4m\xc3\xa4ns\xc3\xa4 oli vauhdikasta. Englantiin h\xc3\xa4n p\xc3\xa4\xc3\xa4si palaamaan vuonna 1604. Huhtikuussa 1608 h\xc3\xa4n oli jo Jamestownin siirtokunnassa Amerikassa ja suoritti Chesapeakenlahden kartoitusta. H\xc3\xa4nen ty\xc3\xb6st\xc3\xa4\xc3\xa4n oli hy\xc3\xb6ty\xc3\xa4 muille tutkimusmatkailijoille yli vuosisadan ajaksi._NEWLINE_Jamestowniin muutti siirtolaisia tasaisena virtana ja siirtokunta koki suuria vaikeuksia. Etenkin siirtokunnan ruokahuolto alkoi tuottaa vaikeuksia. Paljon muuta ei ollut teht\xc3\xa4viss\xc3\xa4 kuin luottaa Smithin opetuksiin, joita er\xc3\xa4\xc3\xa4t kutsuivat jopa laeiksi. \xe2\x80\x9dJoka ei suostu tekem\xc3\xa4\xc3\xa4n ty\xc3\xb6t\xc3\xa4 h\xc3\xa4nen ei pid\xc3\xa4 my\xc3\xb6sk\xc3\xa4\xc3\xa4n sy\xc3\xb6d\xc3\xa4.\xe2\x80\x9d Osa siirtolaisista j\xc3\xa4i tosin odottamaan ohjeita em\xc3\xa4maasta Englannista._NEWLINE_Vuonna 1614 Smith purjehti Mainen ja Massachusettsin lahdella nimitt\xc3\xa4en alueen Uudeksi-Englanniksi. H\xc3\xa4n palasi pysyv\xc3\xa4sti takaisin Englantiin ja kirjoitti kirjan A Description of New England. H\xc3\xa4n kuoli Lontoossa vuonna 1631 51-vuotiaana.'